Diari Oficial de la Generalitat Valenciana


Sumari del DOGV 2338, del 05-09-1994 (1994/832315)

RESOLUCIÓ de 29 de juliol de 1994, de la Universitat Politècnica de València, per la qual es convoquen proves selectives per a l'ingrés com a personal laboral fix en llocs vacants de la plantilla de personal laboral d'aquesta.
----------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   2338

Data del DOGV
:   05-09-1994

Secció del DOGV
:   AUTORITATS I PERSONAL

Número del document
:   1994/832315


Data del document
:   29-07-1994

Organisme emissor
:   Universitat Politècnica de València

Tipus de document
:   Resolució

Correcció d'errades

RESOLUCIó de 29 de juliol de 1994, de la Universitat Politècnica de València, per la qual es convoquen proves selectives per a l'ingrés com a personal laboral fix en llocs vacants de la plantilla de personal laboral d'aquesta. [94/5560]  
Fent ús de les facultats que em confereix l'article 48 del Decret 145/85, de 20 de setembre, i de conformitat amb el que disposa el Conveni Col·lectiu del Personal Laboral de les Universitats Públiques de la Comunitat Valenciana, s'acorda la convocatòria de proves selectives per a l'ingrés com a personal laboral fix, per als llocs de treball que s'especifiquen en l'annex I, a la Universitat Politècnica de València, d'acord amb les següents:  
Bases de la convocatoria  
1. Normes generals  
1.1. Es convoquen proves selectives per a cobrir amb personal laboral de nou ingrés els llocs vacants, la categoria professional, funcions i localitat de destinació del qual s'especifiquen en l'annex I.  
1.2. Les característiques dels llocs convocats i les condicions de treball, seran les regulades en el vigent Conveni Col·lectiu per al personal laboral de les Universitats Públiques de la Comunitat Valenciana (DOGV núm. 1.257, del 05.03.90), i per les normes que es puguen adoptar en un futur.  
1.3. L'ocupació del llocs quedarà sotmès a la Llei 53/84, del 26 de desembre, en matèria d'incompatibilitats.   
2. Procediment de selecció  
2.1. El procediment de selecció dels aspirants es farà pel sistema de concurs-oposició lliure.  
2.2. Fase d'oposició.   
Constarà dels exercicis que tot seguit s'indiquen, tots dos de caràcter obligatori i eliminatori.  
Primer exercici. Consistirà en la resposta d'una prova teòrica sobre coneixements de les matèries relacionades amb les funcions que s'han de dur a terme, d'acord amb el que es disposa en l'annex I.  
Segon exercici. Consistirà en la realització d'una prova pràctica relacionada amb el lloc de treball objecte de la convocatòria.  
2.3. Fase de concurs. Es realitzarà un concurs de mèrits valorable segons el barem establert en la base 8.2, i que només es farà efectiva si se supera la fase d'oposició, en aquest cas se sumarà a la puntuació obtinguda en les proves.  
Entrevista personal: la fase de concurs finalitzarà amb una entrevista personal obligatòria davant el tribunal per a valorar les aptituds professionals del candidat segons les funcions que s'han de realitzar, i contrastar l'experiència del candidat amb les exigències del lloc. En el supòsit que l'aspirant no es presente a l'entrevista personal, s'entendrà que hi renuncia, llevat que justifique degudament davant el tribunal la seua absència per causa de força major o malaltia.  
3. Requisits del personal aspirant  
3.1. Per a ser admesos/es a la realització de les proves selectives, els/les aspirants hauran de reunir els requisits següents:  
a) Ser espanyol/a.  
b) Haver fet els 18 anys el dia que finalitze el termini de presentació de sol·licituds.  
c) Trobar-se en possessió de la titulació acadèmica requerida per a l'acompliment del lloc de treball segons consta en l'annex I; a banda dels altres requisits i condicions expressades en la descripció dels llocs.  
d) No trobar-se inhabilitat penalment per a l'exercici de funcions públiques.  
e) No haver estat separat, mitjançant un expedient disciplinari, de cap administració o ocupació pública.  
4. Sol·licituds  
4.1. Els qui vulguen prendre part en aquestes proves selectives hauran de fer-ho constar en la sol·licitud segons el model de l'annex II, que serà facilitada gratuïtament en el Servei de Gestió de Personal i Afers Generals de la Universitat Politècnica de València, camí de Vera s/n, València, edifici Rectorat.  
4.2. Les sol·licituds s'adreçaran al Rectorat de la Universitat Politècnica de València, camí de Vera s/n, 46074 València, en el termini de 15 dies hàbils, comptadors a partir de l'endemà de la publicació d'aquesta convocatòria en el Diari Oficial de la Generalitat Valenciana.  
4.3. La presentació de sol·licituds podrà fer-se al Registre Central de la Universitat Politècnica de València, camí de Vera, s/n, 46373 València, edifici Rectorat, o en qualsevol de les formes establertes en l'article 38.4 de la Llei 30/1992, de Règim Jurídic de les Administracions Públiques i del Procediment Administratiu Comú. Juntament amb la sol·licitud haurà de presentar-se, obligatòriament, la següent documentació:  
- Fotocòpia del DNI.  
- Currículum professional.  
- Fotocòpia compulsada de la titulació acadèmica exigida com a requisit, o que s'al·legue com a mèrit.  
- Acreditació documental (amb originals o còpies compulsades) de l'experiència, formació, coneixements i altres mèrits relacionats amb el lloc, que s'al·leguen com a mèrits en el currículum.  
Els drets d'examen seran els que s'esmenten tot seguit, i s'hauran d'ingressar en el compte corrent núm. 04803914412453 -Taxes- de la Caixa d'Estalvis de València, a la urbana 724, situada a la Universitat Politècnica de València, camí de Vera s/n, 46647 València.  
Grup A 2.844 PTA  
Grup B 1.895 PTA  
Grup C 1.576 PTA  
Grup D 960 PTA  
Grup E 606 PTA  
El justificant de pagament dels drets d'examen es realitzarà amb la impressió del segell en la sol·licitud de l'entitat esmentada o de qualsevol de les seues oficines.   
   
5. Admissió de persones aspirants  
5.1. Acabat el termini de presentació de sol·licituds, l'òrgan convocant dictarà una resolució que es publicarà en el Diari Oficial de la Generalitat Valenciana, i que contindrà la llista de persones admeses i excloses. Les persones aspirants excloses tindran un termini de deu dies, comptadors a partir de la publicació de la resolució per a poder esmenar el defecte que va motivar la seua exclusió.  
5.2. Transcorregut el termini anterior i esmenats els defectes, es dictarà una resolució amb la relació definitiva de persones admeses, que es publicarà en el Diari Oficial de la Generalitat Valenciana, i s'establirà també amb almenys quinze dies d'anticipació la data, el lloc i l'hora d'inici dels exercicis.  
6. Tribunal qualificador  
6.1. Els tribunal qualificador d'aquestes proves tindrà la composició que figura en l'annex III d'aquesta resolució.   
6.2. El tribunal es regirà pel que disposa la Llei 30/1992, de Règim Jurídic de les Administracions Públiques i del Procediment Administratiu Comú.  
6.3. Els Tribunals podran sempre sota la seua direcció i control directe, utilitzar ajudants i assessors especialistes amb la finalitat d'accelerar les proves.  
6.4. Els membres del tribunal, i també els assessors especialistes i ajudants, estan subjectes als motius i causes generals d'abstenció i recusació dels articles 28 i 29 de la Llei 30/1992, de Règim Jurídic de les Administracions Públiques i del Procediment Administratiu Comú.  
6.5. Durant el desenvolupament de les proves selectives, el tribunal resoldrà tots el dubtes que pogueren sorgir en l'aplicació d'aquestes normes.  
6.6. Per a comunicacions i altres incidències, el tribunal tindrà la seua seu al camí de Vera s/n, 46146 València, edifici Rectorat.  
6.7. El tribunal que actue en aquestes proves percebrà les assistències previstes en la Llei de la Generalitat Valenciana 7/1989, del 20 d'octubre, de Taxes.  
6.8. El tribunal adoptarà les mesures oportunes per a garantir que els exercicis siguen corregits sense que es conega la identitat dels aspirants.  
7. Desplegament dels exercicis  
7.1. Els/ les aspirants seran convocats per a cada exercici en una crida única. Aquells que no hi compareguen, seran exclosos de l'oposició.  
7.2. L'ordre d'actuació, en aquells exercicis que ho requeresquen, s'iniciarà segons ho aprove el tribunal, i es publicarà en la crida a les proves.  
7.3. Iniciades les proves, l'anunci de la celebració de la resta d'exercicis es farà públic pel tribunal en el local en què s'haja celebrat l'anterior, amb quaranta-vuit hores com a mínim d'anticipació.  
7.4. Les proves selectives es faran a València capital.  
8. Qualificació dels exercicis  
8.1. Fase d'oposició. Cada un dels exercicis de caràcter obligatori i eliminatori es valorarà de 0 a 10 punts, i s'haurà d'obtenir, per a aprovar, un mínim de 5 punts en cadascun.  
8.1.2. La puntuació total de la fase d'oposició s'obtindrà sumant les puntuacions obtingudes pels aspirants en els dos exercicis eliminatoris.   
8.2. Fase de concurs. La valoració dels mèrits del concurs es realitzarà per deliberació conjunta dels membres del tribunal qualificador, segons el barem que tot seguit es determina:   
a) Mèrits acadèmics. Es valoraran les titulacions acadèmiques de grau igual o superior a les exigides com a requisit en la convocatòria que tinguen relació amb les funcions del lloc objecte del concurs-oposició, fins a un màxim de 2 punts.  
b) Experiència professional. Es valorarà fins a un màxim de 5 punts l'experiència professional dels aspirants en funcions semblants a les inherents al lloc de treball, amb un límit d'1 punt com a màxim per any complet de serveis.  
c) Altres mèrits. Es valoraran fins a 1,50 punts altres mèrits que corresponguen a qualificacions específiques que hagen de reunir els candidats, segons les característiques dels llocs de treball. (Coneixement d'idiomes, informàtica, cursos de formació i perfeccionament etc.).  
d) Entrevista personal. Es valorarà fins a 1,50 punts.  
8.2.1. El tribunal publicarà en la seua seu, el lloc, la data i l'hora en què s'iniciaran les entrevistes amb els aspirants que hagen superat la fase d'oposició i l'ordre de la seua intervenció.   
La qualificació total de les proves es determinarà amb la suma de les qualificacions obtingudes en la fase de concurs i en la fase d'oposició.  
9. Llista de persones seleccionades  
9.1. En acabar cada exercici, el tribunal farà públic en els llocs d'examen i en el tauler d'anuncis de la seu central la llista de persones que superen l'exercici esmentat.  
9.2. Una vegada acabats els exercicis, el tribunal farà pública la llista dels aspirants que hagen obtingut les millors puntuacions en les proves, incloent-hi la fase d'oposició i la fase de concurs. Aquesta llista es configurarà de major a menor puntuació, i s'interromprà quan el nombre d'inclosos/es en aquesta coincidesca amb el de vacants que s'ofereixen. Solament les persones incloses en aquesta llista seran declarades aprovades en la fase d'oposició.  
9.3. En cas d'empat, l'ordre s'establirà segons la puntuació obtinguda pels aspirants en el primer exercici de la fase d'oposició; si aquest persistira, segons l'ordre de major puntuació en el segon exercici. I si l'empat encara continuara, l'ordre s'establiria mitjançant sorteig públic entre aquests.  
9.4. El tribunal trametrà la relació de persones aprovades, segons l'ordre obtingut de la suma de les puntuacions de la fase d'oposició i de la fase de concurs, que només podrà ser igual al nombre de llocs que s'ofereixen. No obstant això, el tribunal podrà fer pública una llista complementària on figure la puntuació obtinguda per la resta dels aspirants no seleccionats però que superaren les proves, i en el cas que alguns dels sol·licitants no arribaren a formalitzar el contracte corresponent, s'inclouria en la proposta el sol·licitant que el segueix per ordre de puntuació.   
Al mateix temps, es conformarà amb les persones aspirants no seleccionades una borsa de treball, a la qual s'acudirà per a formalitzar contractes de duració determinada; aquestes seran cridades per ordre de puntuació.  
10. Presentació de documents  
10.1. En el termini de 20 dies naturals des que es faça pública la llista de persones aprovades en el Diari Oficial de la Generalitat Valenciana, i abans de formalitzar els contractes, les persones seleccionades hauran d'aportar els documents següents:  
a) Justificant que acredite estar en possessió de la titulació exigida per a ocupar el lloc.  
b) Certificat de naixement expedit pel registre civil corresponent.  
c) Declaració jurada o promesa de no haver estat separat, mitjançant expedient disciplinari, de cap administració o ocupació pública.  
d) Certificat mèdic acreditatiu de no patir malaltia o defecte físic que impedesca l'acompliment de les funcions corresponents, expedits pels serveis provincials del Ministeri de Sanitat i Consum o pels organismes competents de les comunitats autònomes.  
10.2. Els qui dins del termini indicat ,i tret de casos de força major, no presenten l'esmentada documentació, o que d'aquesta es constate que no compleixen algun dels requisits establerts en la convocatòria no podran ser contractats i quedaran anul·lades totes les seues actuacions, sense perjudici de la responsabilitat en què pogueren haver incorregut per falsedat de la seua instància. En aquest supòsit el tribunal podrà proposar la inclusió en la llista de personal aprovat, en el mateix nombre de persones excloses, i seguint l'ordre de puntuació, a aquelles que havent superat els exercicis de la fase d'oposició, haurien quedat fora pel límit de llocs que s'ofereixen (apartat 8.1.2. de les bases).  
11. Formalització dels contractes  
11.1. L'òrgan competent formalitzarà un contracte de caràcter indefinit. Mentrestant, l'aspirant no tindrà dret a cap percepció econòmica.  
11.2. El personal que supere satisfactòriament el període de prova establert en el Conveni Col·lectiu del Personal Laboral de les Universitats Públiques de la Comunitat Valenciana, adquirirà la condició de personal laboral fix.   
12. Norma final  
Contra la convocatòria, les seues bases i tots els actes administratius que se'n deriven, es podrà interposar recurs contenciós administratiu del Tribunal Superior de Justícia de la Comunitat Valenciana, dins el termini de dos mesos comptadors des de l'endemà de la publicació d'aquesta resolució en el Diari Oficial de la Generalitat Valenciana.  
Com a requisit per a la interposició d'aquest recurs, s'haurà de comunicar prèviament la interposició esmentada a l'òrgan administratiu autor de l'acte, segons exigeix l'article 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Contra les actuacions del tribunal, es podrà interposar recurs ordinari previst en l'article 114 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, en el termini d'un mes comptador des de l'endemà de la seua publicació. El recurs podrà interposar-se davant l'òrgan que va dictar l'acte que s'impugna o davant el rector com a òrgan competent per a resoldre'l.  
València, 29 de juliol de 1994.- El rector de la Universitat Politècnica de València: Justo Nieto Nieto.  
ANNEX  
Tribunal qualificador  
Titulars  
- Un vicerector, o persona que hi delegue.  
- Dos representants de la Universitat Politècnica designats pel rector.  
- Dos representants del Comitè d'Empresa, un de cada una de les centrals sindicals més representatives.  
- La cap del Servei de Personal, que hi farà de secretària, amb veu però sense vot.  
ANNEX I   
Codi del lloc: P703  
Denominació del lloc de treball: especialista tècnic/a de laboratori.  
Catalogació: C 15 A.  
Nombre de llocs que s'ofereixen: 1.  
Destinació: Departament d'Economia, Sociologia i Política Agrària, a l'Escola Tècnica Superior d'Enginyers Agrònoms.  
Localitat: València.  
Requisits: títol de BUP, Batxillerat superior, Formació Professional de segon grau i tots els qui hagen superat les proves d'accés a la universitat per a majors de 25 anys.  
Funcions generals:  
1. Suport en la preparació de material per a classes teòriques i pràctiques.  
1.1. Funcionament i manteniment de l'equip informàtic.  
- Instal·lació de software de pràctiques.  
- Impressió de documents.  
- Maneig de pantalla de cristall líquid.  
1.2. Altres funcions.  
- Procés de textos i edició per ordinador de quadres i gràfics.  
- Introducció de dades en ordinador.  
- Elaboració de referències bibliogràfiques.  
- Preparació de transparències i maneig de retroprojector.  
- Realització de fotocòpies de documents de suport a les classes.  
2. Suport en la gestió i manteniment dels fons bibliogràfics i documentació tècnica del departament.  
- Ordenació de llibres i documentació científica i tècnica.  
- Tramesa de llibres al Servei de Catalogació.  
- Compres de llibres i revistes.  
- Control de préstecs.  
- Consulta de bases de dades.  
- Actualització de registres en la base de dades del departament.  
- Actualització de llistats de llibres i notificació de noves adquisicions.  
3. I totes les funcions inherents al lloc de treball i categoria professional.  
Coneixements: sobre els quals versaran el 1r i 2n exercicis:  
1. Utilització de repertoris bibliogràfics i hemeroteques. Referències bibliogràfiques. Consultes a fons bibliogràfics informatitzats. Consultes a fonts estadístiques de dades sòcio-econòmiques. Consultes a bases de dades en CD-ROM.  
2. Creació i manteniment d'arxius i documents informatitzats. Gestió amb dBase. Creació, recerca selectiva, consulta de continguts, ordenació i indexació.  
3. Utilització de mitjans electrònics de transmissió de dades. Correu internacional. Fax. Escànner. Funcions, característiques i maneig.  
4. Mitjans materials de suport a pràctiques d'Economia. Retroprojector. Pantalla de cristall líquid. Impressores. Funcions, característiques i maneig.  
5. Elements bàsics d'informàtica. sistema MS-DOS. Instal·lació de paquets integrats. Utilització de Framework IV, Lotus 123 i entorn de Windows.  
6. Edició de textos i gràfics. Maneig del Wordperfect, Microsoft Word i Harvard Graphics.  
Mèrits: entre altres, es valoraran com a mèrits:  
- Cursos de formació i perfeccionament en informàtica.  
- Coneixements de valencià.  
- Titulacions acadèmiques de grau superior a les exigides en la convocatòria. Es valoraran aquelles que tinguen relació amb el lloc (informàtica, agronomia, etc.)  
- Coneixements d'idiomes comunitaris.  
Codi del lloc: P706  
Denominació del lloc de treball: especialista tècnic/a de laboratori.  
Catalogació: C 15 A.  
Nombre de llocs que s'ofereixen: 1.  
Destinació: Departament d'Enginyeria de la Construcció.  
Localitat: València.  
Jornada partida  
Requisits: títol de BUP, Batxillerat superior, Formació Professional de segon grau, i tots els qui hagen superat les proves d'accés a la universitat per a majors de 25 anys.  
Funcions generals:  
- Manteniment dels equips i material dels laboratoris.  
- Col·laboració amb el professorat i tècnics de laboratori en les pràctiques docents i en la investigació.  
- Maneig d'ordinadors personals en l'àmbit d'usuari per a la preparació de pràctiques.  
- Preparació i realització d'assajos als laboratoris amb la supervisió i control del professorat o tècnics de laboratori de superior categoria professional.  
- I totes aquelles funcions inherents al lloc de treball i categoria professional.  
Coneixements: Sobre els quals versaran els exercicis:  
1. Coneixements del material i aparells del laboratori de química.  
2. Coneixements i utilització del material de laboratori de construcció.  
3. Coneixements i utilització dels aparells i equips d'un laboratori de construcció.  
4. Coneixements dels mètodes d'assajos de materials de construcció.  
5. Coneixements bàsics d'informàtica.  
6. Utilització de programes informàtics: tractament de textos, bases de dades, fulls de càlcul.  
Mèrits: entre altres, es valoraran els coneixements i l'experiència en:  
1. Laboratori de química.  
2. Laboratori de materials.  
3. Laboratori de formigó.  
4. Informàtica.  
5. Organització de biblioteques.  
Codi del lloc: P715  
Denominació del lloc de treball: especialista tècnic de laboratori  
Catalogació: C 15 A.  
Nombre de llocs que s'ofereixen: 1.  
Destinació: Departament de Màquines i Motors Tèrmics a l'Escola Tècnica Superior d'Enginyers Industrials.  
Localitat: València.  
Requisits: títol de BUP, Batxillerat superior, Formació Professional de segon grau i tots els qui hagen superat les proves d'accés a la universitat per a majors de 25 anys.  
Funcions generals, segons la categoria professional:  
- Col·laboració i suport al professorat i als tècnics especialistes superiors, en la preparació, l'organització i la realització de pràctiques del departament.  
- Maneig i posada al punt dels equips electrònics i mecànics.  
- Maneig dels equips i instrumentació que hi ha al laboratori.  
- Realització de xicotets muntatges i calibratge dels equips.  
- I totes aquelles funcions inherents al lloc de treball i categoria professional.  
Coneixements: sobre els quals versaran el 1r i 2n exercicis:  
1. Característiques físiques d'una sala d'assaig per a un motor de combustió interna alternatiu (MCIA) instal·lat en un banc de proves.  
2. Paràmetres fonamentals que es mesuren en un motor instal·lat en un banc de proves.  
3. Tipus de sensors de pressió i temperatura que s'usen per a l'assaig d'un motor: rang d'utilització.  
4. Frens. Mesura del parell i la seua regulació.  
5. Calibratge de captadors de pressió.  
6. Sistemes de mesura de fums en MCIA.  
7. Principals contaminants presents en els gasos d'escapament d'un motor. Sistemes de mesura.  
8. Instal·lació i utilitat de les toveres en l'assaig d'un motor.  
9. Sistemes de regulació de la temperatura de l'aire i el refrigerant d'un motor instal·lat en banc.  
10. Utilització d'oscil·loscopis digitals per a la visualització i l'avaluació de senyals.  
11. Coneixements de l'idioma anglés per a traducció, (traducció de manuals, etc...)  
Mèrits: entre altres, es valoraran com a mèrits:  
Experiència en manteniment d'equips electrònics, instrumentació i petits muntatges  
Codi del lloc: P716.  
Denominació del lloc de treball: especialista tècnic de laboratori.  
Catalogació: C 15 A.  
Nombre de llocs que s'ofereixen: 1.  
Jornada: 37 hores i 30 minuts en jornada partida.  
Destinació: Centre CIM (Laboratori Integrat de Fabricació Flexible (DIMM- DISCA), a l'ETS d'Enginyers Industrials.  
Localitat: València.  
Requisits: títol de BUP, Batxillerat superior, Formació Professional de segon grau i aquells que hagen superat les proves d'accés a la universitat per a majors de 25 anys.  
Funcions generals:  
1. Manteniment (reparació i posada al punt) dels equips que hi ha al Laboratori Integrat de Fabricació Flexible (DIMM-DISCA).  
2. Maneig dels equips dels laboratoris, com ara: màquines-eines de CN (torn i centre de mecanitzat vertical), AGV, així com un microcomputador (PC's), impressores, etc.  
3. Maneig i manteniment del software dels microcomputadors que hi ha en els esmentats laboratoris, com ara: processadors de textos, fulls de càlcul, bases de dades, paquets de disseny gràfic.  
4. Ajuda en la preparació de la documentació que es requeresca per a les demostracions que es plantegen.  
5. Inventari dels equips de laboratori.  
6. Control d'obertura i tancament dels locals, dins la jornada laboral.  
7. I totes aquelles funcions inherents a la categoria professional i lloc de treball.  
Coneixements: sobre els quals versaran el 1r i 2. exercicis.  
A) Proba teòrica  
1. Instrumentació  
1.1. Multímetres: multímetre analògic. Multímetre digital. Mesura de magnituds elèctriques.  
1.2. Oscil·loscopi analògic. Oscil·loscopi digital. Diagrames de blocs. Especificacions i paràmetres característics. Aplicacions.  
1.3. Generador de senyal: generador de funcions periòdiques. Sintetitzador de freqüència.  
1.4. Analitzador lògic: anàlisi lògica de temps. Anàlisi lògica d'estats. Diagrames de blocs. Formats de presentació de resultats. Maneig i aplicacions. Especificacions i paràmetres característics.  
1.5. Freqüenciament digital: mesures de freqüència i de temps.  
1.6. Fonts d'alimentació: Diagrama de blocs. Especificacions i característiques.  
2. Estructura de computadors  
2.1. Organització bàsica dels microcomputadors: configuracions. Subsistema de memòria. Subsistema d'E/S. Subsistema controlador de disc dur i disc flexible. controladors de pantalla (VGA, EGA, CGA). Instal·lació i configuració.  
2.2 Comunicacions: Comunicació sèrie RS-232. Comunicació paral·lel centrònic. Comunicació a través de mòdem. Nocions bàsiques de xarxes locals.  
2.3. Perifèrics: discs durs i flexibles. Terminals CRT. Impressores. Plotters. Enregistradores XT. Instal·lació i manteniment.  
3. Sistemes operatius  
3.1. Sistema operatiu MS-DOS: instal·lació i configuració. Comandaments característics. Fitxers d'ordres especialitzats.  
4. Software  
4.1. Llenguatges de programació general com per exemple llenguatge C. Nocions de programació.  
4.2. Editors de text: maneig d'algun paquet editor de textos d'ús generalitzat.  
4.3. Processadors de textos: maneig d'algun processador de text d'ús generalitzat.  
4.4. Coneixement en l'àmbit de l'usuari de Windows per a PC's.  
4.5. Maneig d'algun paquet d'eines per a PC's (PC-Tools,...).  
5. Planificació de processos  
5.1. Processos de mecanitzat (tornejat, fresatge, etc).  
5.2. Determinació de la seqüència de mecanitzat.  
5.3. Selecció de màquines.  
5.4. Selecció d'eines.  
5.5. Selecció de condicions de tall.  
5.6. Utillatge.  
6. Programació. Màquines-eines CNC  
6.1. Màquines-eines de CNC i la seua programació.  
6.2. Programació CNL manual, de màquines-eines.  
6.3. Programació CNL assistida per ordinador.  
6.4. Control numèric distribuït, de màquines-eines  
B) Prova pràctica  
1. Instal·lació de targeta d'ampliació de memòria per a PC.  
2. Instal·lació de disquetera per a PC.  
3. Instal·lació de targeta de xarxa per a PC's.  
4. Connexió de PC's a la xarxa.  
5. Instal·lació de targetes gràfiques sobre PC.  
6. Instal·lació de software per a PC.  
7. Instal·lació d'impressora per a PC: Impressores làser i matricial.  
8. Comunicació sèrie via RS- 232 entre dos microcomputadors (PC).  
9. Nocions bàsiques d'aplicacions en C.  
10. Maneig de MS-DOS. Construcció de fitxers d'especificació d'ordres.  
11. Maneig editor de text.  
12. Maneig de processador de text i edició de documents.  
13. Maneig d'una targeta d'adquisició de dades per a PC.  
14. Maneig d'instrumentació electrònica bàsica.  
15. Mecanitzat en torn, fresa i trepant convencional.  
16. Selecció d'eines.  
17. Selecció d'utillatges.  
18. Nocions bàsiques de programació CNC per a una peça senzilla.  
19. Mecanitzat en màquines-eina CNC.  
Mèrits: entre altres, es consideraran com a mèrits per a aquest concurs:  
Experiència professional en un lloc similar i en indústria (àrea afí). Titulacions. Coneixement d'idiomes. Coneixement de paquets informàtics. Cursets relacionats amb el lloc de treball (CAD/CAM, CNC, Programació). Coneixements del sistema Operatiu Unix i de xarxes de computadors.  
Codi del lloc: P724  
Denominació del lloc de treball: oficial primera de laboratori.  
Catalogació: C/D 13 A.  
Nombre de llocs que s'ofereixen: 1.  
Destinació: Departament de Termodinàmica Aplicada a l'Escola Tècnica Superior d'Enginyers Industrials.  
Localitat: València.  
Requisits: títol de BUP, Batxillerat superior, Formació Professional de segon grau, i tots els qui hagen superat les proves d'accés a la universitat per a majors de 25 anys, títol de Batxillerat elemental, Graduat Escolar i Formació Professional de primer grau.  
Funcions generals, segons la categoria professional:  
- Manteniment i maneig d'equips dels laboratoris.  
- Col·laboració amb el professorat i el personal tècnic especialista, en el muntatge i desenvolupament de les classes pràctiques.  
- Muntatges i dissenys de tipus elèctric i electrònic.  
- I totes aquelles funcions inherents al lloc de treball i categoria professional.  
Coneixements: sobre els quals versaran el 1r i 2n exercicis:  
1. Característiques i dotació d'un laboratori de pràctiques de termodinàmica i físico-química.  
2. Normes de seguretat i la seua aplicació.  
3. Muntatge d'una pràctica per a mesurar la tensió de vapor.  
4. Muntatge d'un pràctica per a a mesurar el calor de vaporització.  
5. Muntatge d'una pràctica per a mesurar volums d'excés.  
6. Equips per a mesures de permitivitats dielèctriques.  
7. Equips i esquema per a mesurar corrents de descàrrega d'un condensador ocupat per un material dielèctric en condicions isotermes.  
8. Voltímetres i amperímetres: Característiques i ús.  
9. Aplicacions d'electricitat de baixa tensió en un laboratori de pràctiques i d'investigació.  
Mèrits: entre altres, es valoraran com a mèrits:  
- Experiència en el manteniment d'equips de tipus elèctric.  
- Experiència en el maneig de substàncies químiques.  
- Experiència en l'inventari i manteniment d'un laboratori en què hi haja equips de tipus electromecànic.  
- Altres mèrits professionals.  
Codi del lloc: P443  
Denominació del lloc de treball: oficial primera d'oficis.  
Catalogació: C/D 13 A.  
Nombre de llocs que s'ofereixen: 1.  
Destinació: P443. ETS Enginyers Telecomunicació.  
Localitat: València.  
Requisits: títol de BUP, Batxillerat superior, Formació Professional de segon grau, i aquells que hagen superat les proves d'accés per a majors de 25 anys a la universitat, Batxillerat elemental, Graduat Escolar i Formació Professional de primer grau.  
Funcions generals:  
1. Realització de les operacions de conservació i manteniment dels edificis (principal i annexos) en què s'ubica l'escola i departaments adscrits a aquesta, les seues instal·lacions i exteriors.  
2. Realització de treballs de manteniment i instal·lació per als quals estiguen habilitats, de fontaneria, electricitat, fusteria, manyeria, etc., necessaris per a les instal·lacions i edificis, d'acord amb la seua categoria professional.  
3. Realització de les tasques corresponents per al funcionament normal de les instal·lacions (calefacció, refrigeració, etc.).  
4. Formalitzar personalment els parts de treball i fitxes de revisió corresponents.  
5. Avisos de reparació, amb la conformitat prèvia del superior immediat, que calga tramitar davant els serveis tècnics, control i supervisió de les reparacions.  
6. Control del manteniment i neteja de les sales de màquines, instal·lacions, quadres elèctrics, taller, etc.  
7. Muntatge d'estrades, tarimes, mobiliari, etc., en aules i  
 altres dependències.  
8. Posada en funcionament d'altaveus, equip de megafonia i projecció, etc.  
9. Control de les revisions dels equips contra incendis i comunicar-ho al superior immediat.  
10. I totes les funcions inherents al lloc de treball i categoria professional.  
Coneixements sobre els quals tractaran el 1r i 2n exercicis:  
Temari  
- Mesures elèctriques. Generalitats magnituds físiques. Patrons de les magnituds elèctriques.  
- Mesures de potència de c/a de circuits monofàsics i trifàsics. Potència activa. Potència reactiva.  
- Preses de terra. Derivacions de les línies de terra.  
- Mesuraments de resistència de terra. Determinació de la resistivitat d'un terreny.  
- Distribució per corrent altern. Factors que s'han de tenir en compte per al càlcul de les seccions en línies de corrent altern. Seccions mínimes.  
- Aparells de maniobra. Tallacircuits. Fusibles. Interruptors automàtics. Interruptors diferencials.  
- Instal·lacions d'enllumenat incandescent. Tipus de làmpades. Enllumenat fluorescent.  
- Dispositius automàtics. El comptador. Característiques i constitució. Aplicacions.  
- Aparells auxiliars de comandament d'accionament automàtic. Relés de temps. Termòstats. Pressòstats de carretera. Relés electromagnètics.  
- Reglaments i normes elèctriques. Generalitats sobre la reglamentació en matèria elèctrica.  
- Connexió, instal·lació i reparació d'elements de fontaneria.  
- Coneixements i xicotetes reparacions del sistema de calefacció mitjançant caldera i radiadors d'aigua.  
- Coneixements d'aire condicionat mitjançant bomba de calor.  
- Maneig d'equips àudio-visuals. Megafonia, TV, vídeo. Projectors.  
- Manyeria. Ferramentes. Soldadura elèctrica.